Anotācija (ex-ante) 26-TA-2200
Izdrukāts 12.10.2026. 20.46 - 2.0 Redakcija
Anotācija (ex-ante) 26-TA-2200
Izdrukāts 12.10.2026. 20.46 - 2.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par ierobežojuma noteikšanu Latvijas Republikas–Baltkrievijas Republikas un Latvijas Republikas–Krievijas Federācijas robežas šķērsošanai, veicot starptautiskos neregulāros pasažieru pārvadājumus ar autobusiem" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Pamatojoties uz Ministru kabineta iekārtas likuma 3. pantu un 33. panta pirmo daļu, Latvijas Republikas valsts robežas likuma 8. panta pirmo daļu, Nacionālās drošības likuma 3. panta otrās daļas 1. punktu un 10. panta otrās daļas 2. punktu, kā arī ņemot vērā nacionālās drošības apdraudējumus, ko rada organizēti pasažieru grupu ceļojumi uz Baltkrievijas Republikas un Krievijas Federācijas teritoriju un atpakaļ, kuru laikā šīs grupas dalībnieki tiek pakļauti ievērojamam izlūkošanas un vervēšanas riskam, ir nepieciešams turpināt noteiktos ierobežojumus, lai nodrošinātu Latvijas Republikas, kā arī citu Eiropas Savienības (turpmāk – ES) un Eiropas Ekonomikas zonas (turpmāk – EEZ) dalībvalstu iedzīvotāju drošību.
Ar Ministru kabineta 2025. gada 7. oktobra rīkojumu Nr. 643 "Par ierobežojuma noteikšanu Latvijas Republikas–Baltkrievijas Republikas un Latvijas Republikas–Krievijas Federācijas robežas šķērsošanai, veicot starptautiskos neregulāros pasažieru pārvadājumus ar autobusiem" (prot. Nr. 41 21. §) (turpmāk – MK rīkojums Nr. 643) ir noteikts  aizliegums no 2025. gada 1. novembra līdz 2026. gada 31. oktobrim pārvadātājiem veikt starptautiskos neregulāros pasažieru pārvadājumus ar autobusiem, šķērsojot Latvijas Republikas–Baltkrievijas Republikas un Latvijas Republikas–Krievijas Federācijas valsts robežu Pāternieku, Grebņevas un Terehovas robežšķērsošanas vietās (ņemot vērā joprojām pastāvošos nacionālās drošības riskus. 
Ārlietu ministrija joprojām  stingri aicina Latvijas iedzīvotājus atturēties no ceļošanas uz Baltkrieviju un Krieviju, ņemot vērā ģeopolitisko situāciju, ko izraisījusi Krievijas karadarbība pret Ukrainu, kā arī drošības riskus, tostarp Baltkrievijas specdienestu izlūkošanas un kaimiņvalstu pilsoņu vervēšanas aktivitātes un provokācijas, kas var tikt vērstas pret ceļotājiem.
Ņemot vērā minēto apstākļu un drošības risku saglabāšanos, ir nepieciešams pagarināt noteikto ierobežojumu piemērošanas termiņu vēl uz vienu gadu – līdz 2027. gada 31. oktobrim.
Vienlaikus, ņemot vērā faktisko situāciju kā arī galvenos argumentus ierobežojumu turpināšanai:
Valsts drošība un vervēšanas riski:
Drošības iestādes uzsver, ka ceļotāji agresorvalstīs (Krievijā un Baltkrievijā) tiek pakļauti augstam specdienestu provocēšanas un vervēšanas riskam;
Hibrīdapdraudējuma mazināšana:
Robežu šķērsošanas ierobežojumi palīdz novērst nelegālās migrācijas un citu hibrīdkara instrumentu izmantošanu pret Latviju;
Robežsardzes resursu optimizācija:
Autobusu plūsmas apturēšana atslogo Valsts robežsardzi un Muitu, ļaujot spēkus novirzīt tiešai "zaļās" valsts robežas apsardzībai;
Ģeopolitiskā konsekvence:
Ņemot vērā Krievijas karu Ukrainā, transporta saikņu pārtraukšana ar agresorvalstīm ir principiāls solis Latvijas un kopējās reģiona drošības stiprināšanai;
Satiksmes ministrija ir sagatavojusi arī likumprojektu "Grozījumi Autopārvadājumu likumā" (25-TA-1052), kas paredz no 2027. gada 10. janvāra pilnībā pārtraukt visus (gan regulāros, gan neregulāros) pasažieru autobusu pārvadājumus uz Krieviju un Baltkrieviju, kā arī aizliegt šādus tranzīta braucienus caur Latviju.
1.2. Mērķis
Mērķa apraksts
Nodrošināt Latvijas un citu ES/EEZ dalībvalstu iedzīvotāju drošu pārvietošanos, mazināt  nelegālās imigrācijas un citus drošības apdraudējumus uz valsts ārējās robežas ar Krieviju un Baltkrieviju, turpinot ierobežot starptautiskos neregulāros pasažieru pārvadājumus ar autobusiem Pāternieku, Grebņevas un Terehovas robežšķērsošanas vietās no 2026. gada 1. novembra līdz 2027. gada 31. oktobrim.
Spēkā stāšanās termiņš
01.11.2026.
Pamatojums
Ņemot vērā ģeopolitisko situāciju un ar ceļošanu uz Baltkrieviju un Krieviju saistītos drošības riskus, Ārlietu ministrija turpina aicināt Latvijas iedzīvotājus atturēties no ceļošanas uz minētajām valstīm un rūpīgi izvērtēt šādu ceļojumu nepieciešamību.
Ņemot vērā minēto apstākļu un ar tiem saistīto drošības risku saglabāšanos, ir nepieciešams turpināt ierobežojumus starptautiskajiem neregulārajiem pasažieru pārvadājumiem ar autobusiem, šķērsojot Latvijas–Baltkrievijas un Latvijas–Krievijas robežu Pāternieku, Grebņevas un Terehovas robežšķērsošanas vietās.
1.3. Pašreizējā situācija, problēmas un risinājumi
Pašreizējā situācija
MK rīkojums Nr. 643 ir noteikts  aizliegums no 2025. gada 1. novembra līdz 2026. gada 31. oktobrim pārvadātājiem veikt starptautiskos neregulāros pasažieru pārvadājumus ar autobusiem, šķērsojot Latvijas Republikas–Baltkrievijas Republikas un Latvijas Republikas–Krievijas Federācijas valsts robežu Pāternieku, Grebņevas un Terehovas robežšķērsošanas vietās (ņemot vērā joprojām pastāvošos nacionālās drošības riskus. Ņemot vērā, ka ar aizlieguma noteikšanu saistītie drošības riski joprojām saglabājas, ir nepieciešams pagarināt tā piemērošanas termiņu līdz 2027. gada 31. oktobrim.
Problēmas un risinājumi
Problēmas apraksts
Tuvojoties Rīkojumā Nr. 643 noteiktā ierobežojuma termiņa beigām 2026. gada 31. oktobrī, joprojām ir aktuāli apstākļi, kas bija par pamatu minētā ierobežojuma noteikšanai. Joprojām saglabājas paaugstināta ģeopolitiskā spriedze, kā arī Krievijas Federācijas un Baltkrievijas Republikas īstenotie hibrīdie apdraudējumi Latvijas Republikai. Ierobežojumu neturpināšanas gadījumā pastāv vairāki būtiski riski, kā piemēram, valsts drošības riski, hibrīdapdraudējuma un nelegālās migrācijas riski, valsts robežas kontroles resursu noslodze, kā arī tiesiskā regulējuma nepārtrauktības nodrošināšana.
 Ir uzsākts darbs pie pastāvīga tiesiskā regulējuma izveides, tostarp grozījumiem Autopārvadājumu likumā, kas paredz noteikt ilgtermiņa ierobežojumus pasažieru pārvadājumiem ar Krievijas Federāciju un Baltkrievijas Republiku. Līdz jaunā regulējuma spēkā stāšanās brīdim nepieciešams nodrošināt tiesiskā regulējuma nepārtrauktību, lai pēc pašreizējā ierobežojuma termiņa beigām nerastos situācija, kurā nav pietiekama tiesiskā pamata neregulāro pasažieru pārvadājumu ierobežošanai.
Risinājuma apraksts
Ievērojot minēto, risinājums paredz pagarināt starptautisko neregulāro pasažieru pārvadājumu ar autobusiem veikšanas aizliegumu, šķērsojot Latvijas–Baltkrievijas un Latvijas–Krievijas robežu Pāternieku, Grebņevas un Terehovas robežšķērsošanas vietās, nosakot aizlieguma piemērošanas termiņu no 2026. gada 1. novembra līdz 2027. gada 31. oktobrim. Aizliegums attiecas uz visiem pārvadātājiem neatkarīgi no pārvadātāja juridiskās personas vai transportlīdzekļa reģistrācijas valsts.
Valsts kancelejai uzdots nodrošināt sabiedrības informēšanu par pieņemto lēmumu, publicējot informāciju sabiedriskajos elektroniskajos plašsaziņas līdzekļos saskaņā ar normatīvajiem aktiem.
Regulārie pasažieru pārvadājumi, kas tiek organizēti saskaņā ar starpvaldību nolīgumiem un Latvijas Republikas normatīvajiem aktiem, netiek ierobežoti un tiek saglabāti kā alternatīva starptautiskajiem neregulārajiem pasažieru pārvadājumiem.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Nepalielināsies transportlīdzekļu rindas uz autoceļiem pierobežā, tiks nodrošināta starptautisko regulāro pasažieru pārvadājumu grafiku ievērošana, tiks nodrošināta Latvijas un citu valstu ceļotāju drošība un sabiedriskā kārtība robežšķērsošanas vietās. Vienlaikus tiks saglabāti līdzšinējie ierobežojumi neregulārajiem pasažieru pārvadājumiem, tādējādi mazinot ar šo pārvadājumu atjaunošanu saistītos valsts drošības un robežkontroles riskus.
Juridiskās personas
Jā
Ietekmes apraksts
Pārvadātāji ierobežojuma darbības laikā nevarēs organizēt pasažieru neregulāros pārvadājumus ar autobusiem caur Pāternieku, Grebņevas un Terehovas robežšķērsošanas vietām. Tādējādi tiks saglabāts līdzšinējais ierobežojums neregulāro pasažieru pārvadājumu veikšanai minētajās robežšķērsošanas vietās.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
Tiesību akta projekts ir izvērtēts attiecībā uz tā atbilstību Latvijas starptautiskajām saistībām, tostarp divpusējiem nolīgumiem par starptautisko automobiļu satiksmi, ES tiesisko regulējumu un citām starptautiskajām saistībām.
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Ņemot vērā, ka risinājums ir saistīts ar valsts iestāžu dokumentu izstrādi un pasākumu īstenošanu drošības risku mazināšanai uz valsts ārējās robežas, kā arī to, ka minētie drošības riski joprojām pastāv un ir nepieciešama Ministru kabineta steidzama rīcība, sabiedrības līdzdalības nodrošināšana nav nepieciešama.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts robežsardze
VSIA "Autotransporta direkcija"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	Projekta izpildē iesaistītās institūcijas to realizēs esošā finansējuma ietvaros.


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

